title: 2013/590/EU: Az Európai Parlament határozata ( 2013. április 17. ) az Európai Hálózat- és Információbiztonsági Ügynökség 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) az Európai Hálózat- és Információbiztonsági Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/272

         AZ EURÓPAI PARLAMENT HATÁROZATA
   (2013. április 17.)
   az Európai Hálózat- és Információbiztonsági Ügynökség 2011-es pénzügyi évre szóló költségvetésének végrehajtására vonatkozó mentesítésről
   (2013/590/EU)
   AZ EURÓPAI PARLAMENT,

               —

               tekintettel az Európai Hálózat- és Információbiztonsági Ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Hálózat- és Információbiztonsági Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (4) és különösen annak 17. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0100/2013),

               1.

               mentesítést ad az Európai Hálózat- és Információbiztonsági Ügynökség ügyvezető igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Hálózat- és Információbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 135. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 77., 2004.3.13., 1. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      az Európai Hálózat- és Információbiztonsági Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Hálózat- és Információbiztonsági Ügynökség 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Hálózat- és Információbiztonsági Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (4) és különösen annak 17. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0100/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2011-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2012. május 10-én a Parlament megadta a mentesítést az Európai Hálózat- és Információbiztonsági Ügynökség (a továbbiakban: az ügynökség) ügyvezető igazgatójának az ügynökség 2010-es pénzügyi évre szóló költségvetésének végrehajtására vonatkozóan (6), és a mentesítést kísérő állásfoglalásban a Parlament többek között:

                              —

                              aggodalmának adott hangot amiatt, hogy a Számvevőszék az ügynökség teljes költségvetésének 19 %-át kitevő előirányzatok átviteléről számolt be,

                              —

                              sürgette az ügynökséget, hogy:

                              —

                              vezessen be teljes körű leltárt, és biztosítsa a könyvelési adatok helyességét,

                              —

                              javítsa a becslések átláthatóságát, és tegye egyértelművé, hogy ki viseli a felelősséget,

                              —

                              erősítse meg közbeszerzési engedélyezését a finanszírozásról szóló döntés és a munkaprogram szintjén,

                              —

                              biztosítsa, hogy a kivételek éves tevékenységi jelentésben való közzététele átfogó módon történjen,

                              —

                              biztosítsa a lehetséges szabálytalanságok megfelelő nyomon követését,

                              —

                              fejlessze az utólagos ellenőrzéseket, és készítsen róluk jelentést;

                  C.

                  mivel az ügynökség 2011. évi teljes költségvetése 8 102 921 EUR volt, ami 0,003 %-kal alacsonyabb, mint a 2010-es költségvetés (8 133 188 EUR); mivel az ügynökség költségvetéséhez való kezdeti uniós hozzájárulás 2011-ben 7 931 858 EUR-t tett ki (7), szemben a 2010-es 7 928 200 EUR-val;

         Költségvetési és pénzgazdálkodás

                  1.

                  emlékeztet rá, hogy az Unió kezdeti hozzájárulása 2011-ben 7 931 858 EUR-t tett ki; nyugtázza, hogy az előző évhez képest javult a költségvetés végrehajtása;

                  2.

                  az éves beszámoló alapján tudomásul veszi, hogy 2011-ben az ügynökség kezdeti költségvetése 7 931 858 EUR-t tett ki; ugyanakkor megjegyzi, hogy az igazgatóság módosította a költségvetést, hogy az tükrözze az Európai Szabadkereskedelmi Társulás országaitól származó 171 063 EUR-s hozzájárulást;

                  3.

                  az éves beszámoló alapján megállapítja, hogy a 2010-es 99,95 %-os aránnyal szemben az előirányzatok 100 %-át lekötötték, míg a kifizetések a kezelt összes előirányzat 85,82 %-át érték el a 2010-es 75,46 %-hoz képest;

         Előirányzatok átvitele

                  4.

                  az éves beszámoló alapján megállapítja, hogy a 2011 végéig szerződéssel lekötött, de még ki nem fizetett kötelezettségvállalási előirányzatokból 1 166 895 EUR összeget vittek át 2012-re; továbbá megállapítja, hogy az átvitt törölt előirányzatok (azaz a 2010-ről átvitt és 2011-ben ki nem fizetett előirányzatok) teljes összege 2011-ben 130 133 EUR-t tesz ki;

                  5.

                  aggodalmát fejezi ki amiatt, hogy a Számvevőszék ismételten arról számolt be, hogy az átvitelek 33 %-a az ügynökség operatív költségvetéséből származott (III. cím); aggodalmát fejezi ki amiatt, hogy ez a helyzet az ügynökség III. címből fedezett tevékenységeinek késedelmes megvalósulására utal, és ellentétben áll az évenkéntiség költségvetési alapelvével; ezért újból felhívja az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről; továbbá nyugtázza, hogy a helyzet az előző évhez képest (52 %) javult;

                  6.

                  emlékeztet rá, hogy a Számvevőszék arról számolt be, hogy az átvitelek 34 %-a az ügynökség igazgatási költségvetéséből származott (II. cím); megjegyzi, hogy ez a helyzet ellentétben áll az évenkéntiség költségvetési elvével; ezért újból felhívja az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről;

         Közbeszerzési eljárások

                  7.

                  a Számvevőszék jelentése alapján tudomásul veszi, hogy az ügynökségnek jobban kell dokumentálnia a tárgyi eszközöket, mivel a tárgyi eszközök beszerzésének nyilvántartása számlák szerint, nem pedig tételek szerint történik; sürgeti az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről;

         Munkaerő-felvételi eljárások

                  8.

                  megállapítja, hogy nem történtek megfelelő lépések a munkaerő-felvételi eljárások 2010-es számvevőszéki jelentésben említett hiányzó átláthatóságának orvoslására, és hogy a Számvevőszék jelentésében ismét leszögezte, hogy az ügynökségnek tökéletesítenie kell ezen eljárások átláthatóságát; felhívja az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  9.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i állásfoglalására (8).

         (1)  HL C 388., 2012.12.15., 135. o.

         (2)  HL L 248.,2002.9.16., 1. o.

         (3)  HL L 298., 2012.10.26., 1. o.

         (4)  HL L 77., 2004.3.13., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 221. o.

         (7)  A 2011-es pénzügyi évre vonatkozó éves beszámoló, 20. o.

         (8)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2012/572/EU: Az Európai Parlament határozata ( 2012. május 10. ) az Európai Betegségmegelőzési és Járványvédelmi Központ 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Európai Betegségmegelőzési és Járványvédelmi Központ 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/184

         AZ EURÓPAI PARLAMENT HATÁROZATA
   (2012. május 10.)
   az Európai Betegségmegelőzési és Járványvédelmi Központ 2010-es pénzügyi évre szóló költségvetésének végrehajtására vonatkozó mentesítésről
   (2012/572/EU)
   AZ EURÓPAI PARLAMENT,

               —

               tekintettel az Európai Betegségmegelőzési és Járványvédelmi Központ 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Betegségmegelőzési és Járványvédelmi Központ 2010-es pénzügyi évre vonatkozó végleges éves beszámolójáról szóló jelentésére, a központ válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (3) és különösen annak 23. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0123/2012),

               1.

               mentesítést ad az Európai Betegségmegelőzési és Járványvédelmi Központ igazgatója számára a központ 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 122. o.

      (2)  HL L 248., 2002.9.16., 1. o.

      (3)  HL L 142., 2004.4.30., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Betegségmegelőzési és Járványvédelmi Központ 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Betegségmegelőzési és Járványvédelmi Központ 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Betegségmegelőzési és Járványvédelmi Központ 2010-es pénzügyi évre vonatkozó végleges éves beszámolójáról szóló jelentésére, a központ válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (3) és különösen annak 23. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0123/2012),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Betegségmegelőzési és Járványvédelmi Központ (a továbbiakban: a központ) 2010-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2011. május 10-én a Parlament megadta a mentesítést a központ igazgatójának a központ 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásában a Parlament többek között kérte a központot:

                              —

                              hogy a Számvevőszék jelentéséhez csatolandó táblázatában hasonlítsa össze a mentesítés során vizsgált évben történt műveleteket az előző pénzügyi évben végrehajtott műveletekkel,

                              —

                              hogy keressen megoldást az átvitelek magas szintjére, mivel az negatív hatással van a költségvetés végrehajtására, és nem egyeztethető össze az évenkéntiség elvével,

                              —

                              hogy teljesítse kötelezettségét, és a mentesítésért felelős hatóságnak küldje el az igazgatója által készített jelentést, amely összefoglalja a Belső Ellenőrzési Szolgálat ajánlásainak tartalmát;

                  C.

                  mivel a központ 2010-es pénzügyi évre vonatkozó teljes költségvetése 57 800 000 EUR volt, ami a 2009. évi 49 200 000 EUR-val összevetve 17,5 %-os növekedést jelent; mivel az Európai Uniónak a központ költségvetéséhez való hozzájárulása 2010-ben 56 225 000 EUR volt,

         Költségvetési és pénzgazdálkodás

                  1.

                  emlékeztet arra, hogy az Unió kezdeti hozzájárulása a központ költségvetéséhez 2010-ben 53 078 000 EUR-t tett ki; megállapítja ugyanakkor, hogy ezt az összeget kiegészítette a többlet visszafizetéséből befolyó 145 000 EUR, így az Unió teljes hozzájárulása 2010-ben elérte az 53 223 000 EUR-t;

                  2.

                  hangsúlyozza, hogy az Európai Unió általános költségvetése alapján a központnak fizetett 2010. évi teljes hozzájárulás 56 225 000 EUR-t tett ki, és az alábbiakból állt:

                              —

                              33 360 000 EUR-s hozzájárulás az I. és II. cím alapján, valamint

                              —

                              22 895 000 EUR-s hozzájárulás a III. cím alapján, amelyből 10 000 000 EUR került kifizetésre,

                        megjegyzi azonban, hogy ugyanez a dokumentum 2010-re 53 223 000 EUR-s uniós hozzájárulást tartalmaz; elismeri a Bizottság azon állítását, amely szerint 2010-re vonatkozóan a központhoz való uniós hozzájárulás 56 225 000 EUR volt, és az 53 223 000 EUR-s összeg a költségvetési számadatokat kísérő szövegben szereplő következetlenségek eredménye; úgy véli, hogy ez annak szükségességét mutatja, hogy a Bizottság a mentesítésért felelős hatóság számára minden évben összevont tájékoztatást nyújtson az egyes ügynökségeknek az Unió általános költségvetéséből nyújtott teljes finanszírozás éves összegéről;

                  3.

                  megjegyzi a központ beszámolója alapján, hogy a Bővítési Főigazgatósággal egy második támogatási megállapodást kötöttek egy kétéves kezdeti időtartamra, és hogy az azt követő, a 2009-2010-es időszakra vonatkozó 400 000 EUR-s költségvetési növelést 2010-ben hajtották végre; megjegyzi, hogy 2011-ben a központnak a támogatás meghosszabbítására irányuló kérelmet kellett volna beadnia;

                  4.

                  a központ 2010-es pénzügyi évre vonatkozó végleges éves beszámolója alapján tudomásul veszi, hogy a költségvetés végrehajtása 95 %-os volt a kötelezettségvállalási előirányzatok tekintetében; aggodalmát fejezi ki azonban amiatt, hogy a költségvetés végrehajtási aránya a kifizetések tekintetében a teljes költségvetésnek csak 68 %-át érte el; úgy véli azonban, hogy ez már önmagában fejlődés a 2009-es 59 %-hoz képest, azonban úgy véli, hogy e tekintetben további erőfeszítésekre van szükség a központ részéről;

                  5.

                  hangsúlyozza, hogy a kifizetési előirányzatok végrehajtása 92,7 %-ra javult, ami 3 800 000 EUR nem felhasznált előirányzatot jelent; megjegyzi, hogy ez az alulteljesítés azzal függ össze, hogy a központ korlátozta a kifizetési előirányzatokra irányuló igényét annak érdekében, hogy – a Számvevőszék és a Bizottság kérésének megfelelően – az év végére csökkentse a bankszámláján lévő készpénz mennyiségét;

                  6.

                  a központ 2010-es éves tevékenységi jelentéséből megjegyzi, hogy az igazgató engedélyezésre jogosult tisztviselőként a pénzügyi felelősséget az öt osztályvezetőre, valamint egy időszakra az igazgatói iroda koordinátorára ruházta; megjegyzi azonban, hogy a 250 000 EUR feletti valamennyi szerződést az igazgatónak kell aláírnia;

         Átvitt előirányzatok

                  7.

                  megjegyzi a Számvevőszék beszámolója alapján, hogy 2010-ben 15 600 000 EUR-s, a költségvetés 27 %-ával megegyező összeget, beleértve a III. cím (Operatív kiadások) 50 %-át is, 2011-re vitték át; ismételten sürgeti a központot, hogy haladéktalanul foglalkozzon a Számvevőszék által az átvitelek tekintetében talált hiányosságokkal; hangsúlyozza, hogy az átvitelek magas szintje negatív hatással van a költségvetés végrehajtására;

                  8.

                  aggodalmát fejezi ki amiatt, hogy az áthozatoknak ez a magas szintje – és ezzel párhuzamosan a kiadások passzív időbeli elhatárolásának alacsony összege - túlzott, és ellentmond az évenkéntiség költségvetési alapelvének;

         Elszámolási rend

                  9.

                  a központ költségvetési és pénzgazdálkodási jelentése alapján megjegyzi, hogy 2010 volt az első teljes év, amikor a központ az ABAC WF-en (a Bizottság új integrált költségvetési és számviteli rendszere) keresztül hajtotta végre költségvetését;

                  10.

                  a központ éves tevékenységi jelentése alapján megjegyzi, hogy a központ elvégezte a kifizetések és kötelezettségvállalások belső rendszerének felülvizsgálatát;

         Közbeszerzés

                  11.

                  a központ éves tevékenységi jelentése alapján megjegyzi, hogy a közbeszerzési osztály 50 nyílt eljárással, 18 tárgyalásos eljárással és 8 ajánlattételi felhívással foglalkozott; felhívja a központot, hogy tájékoztassa a mentesítésért felelős hatóságot az egyes közbeszerzési eljárások eredményéről;

                  12.

                  megjegyzi, hogy 5 év tárgyalást követően a központ és a svéd idősgondozási és közegészségügyi minisztérium székhely-megállapodást kötött;

         Humánerőforrás

                  13.

                  megjegyzi, hogy a korábbi igazgató 2010 februárjában távozott a központtól, hogy az Egészségügyi Világszervezet európai regionális irodájában vállaljon pozíciót;

                  14.

                  sürgeti a Bizottságot, hogy hajtson végre megfelelő intézkedéseket személyzeti felvételi eljárásainak átláthatósága érdekében; különös aggodalmát fejezi ki a Számvevőszék alábbi megállapításai miatt: nem határoztak meg előre minimumpontszámot sem a felvételi beszélgetésre való behíváshoz, sem a tartaléklistára való felvételhez; megjegyzi, hogy ez rejtett kivételezésre utaló helyzetet vagy érdekütközést mutathat;

                  15.

                  a központ költségvetési és pénzgazdálkodási jelentése alapján megjegyzi, hogy 2010. december 31-én a központban a 2010-es létszámtervben biztosított 200 ideiglenes álláshelyből az ideiglenes alkalmazottak összlétszáma 175 volt;

                  16.

                  a központ költségvetési és pénzgazdálkodási jelentése alapján megállapítja, hogy 2010-ben az ideiglenes és szerződéses alkalmazottak fluktuációja 7 % volt;

                  17.

                  úgy véli, hogy a központ fontos uniós intézmény az európai szintű betegségfelügyelet megerősítése és fejlesztése, valamint a fertőző betegségek miatt az emberi egészséget fenyegető aktuális és várható veszélyek felmérése és kommunikálása, továbbá az európai egészségügyi tudás összegyűjtése szempontjából;

         Teljesítmény

                  18.

                  megjegyzi, hogy a központ jelenleg a partnereivel együtt azon dolgozik, hogy végrehajtsák a 2009-es H1N1-járványból levont tanulságok alapján eszközölni kívánt változtatásokat a központ jövőbeli teljesítményének javítása érdekében; mindazonáltal utal a központnak a H1N1-járvány leküzdésére hozott intézkedésekhez nyújtott fontos hozzájárulására, többek között „A különleges világméretű influenzajárvány elleni védőoltások alkalmazása” című 2009-es időközi útmutatás révén;

         Belső ellenőrzés

                  19.

                  a központ költségvetési és pénzgazdálkodási jelentése alapján megjegyzi, hogy elvégezték a belső ellenőrzési rendszer végrehajtásának felülvizsgálatát; fokozott aggodalmát fejezi ki amiatt, hogy két standardot továbbra sem hajtottak végre, nevezetesen az üzletmenet folytonosságát és a tevékenységek értékelését, további négyet pedig csak részben hajtottak végre; ennek megfelelően sürgeti a központot, hogy haladéktalanul intézkedjen e tekintetben, és tájékoztassa a mentesítésért felelős hatóságot e standardok végrehajtásának helyzetéről;

                  20.

                  a központ költségvetési és pénzügyi igazgatási jelentéséből megbizonyosodik arról, hogy a Belső Ellenőrzési Szolgálat által tervezett „az éves munkaprogram kialakítását támogató folyamatokra, és különös tekintettel az irányítási információs rendszerekre” irányuló vizsgálatot 2011-re halasztották; felszólítja ezért a Központot, hogy tájékoztassa a mentesítésért felelős hatóságot a Belső Ellenőrzési Szolgálat megállapításairól;

                  21.

                  a központ beszámolói alapján megállapítja, hogy 2010 végén a Belső Ellenőrzési Szolgálat nem tett kritikus megállapításokat; hat jelentős megállapítás azonban továbbra is nyitott kérdés volt; a központtól azt a tájékoztatást kapta, hogy ezen ajánlások közül négy az egészségügyet és a kommunikációt, a teljesítménymutatókat, a pénzügyi szereplők által alkalmazott ellenőrzési listát és a központ üléseinek költségbecslését érinti; sürgeti a központot, hogy tájékoztassa a mentesítésért felelős hatóságot a központ által végrehajtandó további két ajánlásról;

                  22.

                  felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

                  23.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2012. május 10-i állásfoglalására (6).

         (1)  HL C 366., 2011.12.15., 122. o.

         (2)  HL L 248., 2002.9.16.,1. o.

         (3)  HL L 142., 2004.4.30., 1. o.

         (4)  HL L 357., 2002.12.31., 72. o.

         (5)  HL L 250., 2011.9.27., 145. o.

         (6)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT UTÓBBI ÉVEKBEN TETT AJÁNLÁSAI

                  Európai Betegségmegelőzési és Járványvédelmi Központ

                  2006

                  2007

                  2008

                  2009

                  Teljesítmény/közbeszerzés

                              —

                              Hiányzik a közbeszerzésre vonatkozó eljárások szigorú végrehajtása: hiányoznak a világos kiválasztási kritériumok; az eljárás nem megfelelő kiválasztása; a tenderkiírásban leírt eljárás figyelmen kívül hagyása; a eljárások nem kielégítő dokumentálása

                  Tárgytalan

                              —

                              Kéri, hogy a központ hasonlítsa össze a mentesítés során vizsgált évben történt előrelépéseket és az előző pénzügyi évben tett előrelépéseket, hogy a mentesítésért felelős hatóság jobban tudja értékelni a központ évről évre nyújtott teljesítményét

                              —

                              Nem tudott székhely-megállapodást kötni a svéd kormánnyal, mivel sok olyan kérdés maradt függőben, amely további tárgyalást igényelt

                              —

                              Kéri, hogy a központ hasonlítsa össze a mentesítés során vizsgált évben történt műveleteket az előző pénzügyi évben végrehajtott műveletekkel

                  Előirányzatok átvitele

                              —

                              Hiányzik az évenkéntiség elvének szigorú betartása: Az év során a kötelezettségvállalási előirányzatok közel 45 %-át átvitték a következő évre. Ezenkívül 2006 második felében számos átvitelt hajtottak végre → a személyzeti szükségletek pontatlan felmérése

                              —

                              Hiányzik az évenkéntiség elvének szigorú betartása: hiányosságok a központ költségvetésének tervezése, nyomon követése és az azt követő végrehajtás terén

                              —

                              Amikor a költségvetés módosításairól döntöttek, nem mérték fel azoknak a munkatervre és a célok elérésére gyakorolt hatását

                              —

                              Hiányzik az évenkéntiség elvét elvének szigorú betartása: hiányosságok a központ költségvetésének tervezése és az azt követő végrehajtás terén

                              —

                              Kéri a Bizottságot, hogy vizsgálja meg a szükségleteken alapuló készpénzgazdálkodás biztosításának lehetőségeit → A központ óriási készpénzkészleteket tart fenn hosszú időszakon keresztül (2008. december 31-én16 705 091 EUR)

                              —

                              Felszólítja a Központot, hogy tájékoztassa a mentesítő hatóságot az e hiányosság orvoslására hozott intézkedésekről; az átvitelek magas szintje negatív hatással van a költségvetés végrehajtására, és nem egyeztethető össze az évenkéntiség elvével

                  Humánerőforrás

                  Tárgytalan

                  Tárgytalan

                              —

                              Hiányosságok a személyzeti felvételi eljárások tervezésében

                  Tárgytalan

                  Belső ellenőrzés

                              —

                              Előzetes költségvetési kötelezettségvállalások nélkül tettek jogi kötelezettségvállalásokat, ami ellentétes a költségvetési rendelettel

                              —

                              Az ügynökség nem felelt meg a pénzügyi szabályzatnak, sem pedig a gazdaságosság elvének: 2007-ben a központ 500 000 EUR-t fizetett saját főépületének felújítására a központ és az épület tulajdonosa közötti megállapodás miatt. Ez a megállapodás nem tartalmazta pontosan az elvégzendő munkálatokat, sem pedig a határidőket vagy a fizetési feltételeket

                              —

                              A központ nem teljesítette teljes mértékben azon kötelezettségét, hogy a mentesítésért felelős hatóságnak elküldje az igazgatója által készített jelentést, amely összefoglalja a belső ellenőr által lefolytatott számos belső ellenőrzés tartalmát

                              —

                              A központ nem teljesítette teljes körűen azon kötelezettségét, hogy a mentesítésért felelős hatóságnak elküldje az igazgatója által készített jelentést, amely összefoglalja a Belső Ellenőrzési Szolgálat ajánlásainak tartalmát


title: 2012/193/EU: A Tanács határozata ( 2012. március 13. ) az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodásnak az Unió nevében történő megkötéséről#Megállapodás az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség között, az utóbbi államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről#A Szerződő Felek együttes nyilatkozata a schengeni vívmányok végrehajtására, alkalmazására és fejlesztésére irányuló különleges társulásról

text:
               13.4.2012

               HU

               Az Európai Unió Hivatalos Lapja

               L 103/3

         A TANÁCS HATÁROZATA
   (2012. március 13.)
   az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodásnak az Unió nevében történő megkötéséről
   (2012/193/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 74., 77. és 79. cikkére, összefüggésben a 218. cikk (6) bekezdés a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Bizottság 2006. május 15-i felhatalmazását követően az Izlandi Köztársasággal, a Liechtensteini Hercegséggel, a Norvég Királysággal és a Svájci Államszövetséggel ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló tárgyalások lezárultak.

               (2)

               Az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodást (a „megállapodás”) – a 2012/192/EU tanácsi határozattal (1) összhangban és figyelemmel a megkötésére, 2011. szeptember 22-én az Európai Unió nevében aláírták.

               (3)

               A megállapodást meg kell kötni.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló jegyzőkönyv, valamint Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat (2) értelmében e határozat az Egyesült Királyság helyzetét nem érinti.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló jegyzőkönyv, valamint Írországnak a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozat (3) értelmében e határozat Írország helyzetét nem érinti.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv értemében e határozat Dánia helyzetét nem érinti,

         ELFOGADTA EZT A HATÁROZATOT:
   1. cikk
   Az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodást („megállapodás”) és az ahhoz csatolt együttes nyilatkozatot a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodás 7. cikkének (4) bekezdésében előírt jóváhagyási okmánynak az Unió nevében történő letétbe helyezésére jogosult személy(eke)t, hogy kifejezésre juttassa az Unió egyetértését azzal, hogy a megállapodás rá nézve kötelező.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. március 13-án.

            a Tanács részéről

            az elnök

         M. VESTAGER

      (1)  Lásd e Hivatalos Lap 1. oldalát.

      (2)  HL L 131., 2000.6.1., 43. o.

      (3)  HL L 64., 2002.3.7., 20. o.

      MEGÁLLAPODÁS
      az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség között, az utóbbi államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről
      Az EURÓPAI UNIÓ,
      valamint
      AZ IZLANDI KÖZTÁRSASÁG,
      a továbbiakban: Izland,
      A LIECHTENSTEINI HERCEGSÉG,
      a továbbiakban: Liechtenstein,
      A NORVÉG KIRÁLYSÁG,
      a továbbiakban: Norvégia és
      A SVÁJCI ÁLLAMSZÖVETSÉG,
      a továbbiakban: Svájc,
      a továbbiakban együttesen: a társult államok,
      TEKINTETTEL az Európai Unió Tanácsa, valamint az Izlandi Köztársaság és a Norvég Királyság között, ezen államoknak a schengeni vívmányok végrehajtására, alkalmazására és fejlesztésére irányuló társulásáról szóló, 1999. május 18-án kötött megállapodásra (a továbbiakban: az Izlanddal és Norvégiával kötött megállapodás),
      TEKINTETTEL az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló, 2004. október 26-án aláírt megállapodásra (a továbbiakban: a Svájccal kötött társulási megállapodás),
      TEKINTETTEL az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló, 2008. február 28-án aláírt jegyzőkönyvre (a továbbiakban: a Liechtensteinnel kötött társulási jegyzőkönyv),
      TEKINTETTEL az Európai Unió Tanácsa és az Izlandi Köztársaság, valamint a Norvég Királyság között az Európai Bizottságot annak végrehajtó hatásköreinek gyakorlásában segítő bizottságokról szóló, 1999. május 18-án levélváltás formájában kötött megállapodásra,
      TEKINTETTEL az Európai Unió Tanácsa és a Svájci Államszövetség közötti, az Európai Bizottságot annak végrehajtó hatásköreinek gyakorlásában segítő bizottságokról szóló, 2004. október 26-án levélváltás formájában aláírt megállapodásra,
      TEKINTETTEL az Európai Bizottságot végrehajtási hatásköreinek gyakorlásában segítő bizottságokban való részvételről szóló, a Liechtensteinnel kötött társulási jegyzőkönyvhöz fűzött, 2008. február 28-án aláírt nyilatkozatra,
      FIGYELEMBE VÉVE, hogy a schengeni vívmányoknak az Európai Bizottság (a továbbiakban: a Bizottság) által végrehajtási hatáskörei gyakorlása során elfogadott olyan új jogi aktusai és intézkedései, amelyeknél az e megállapodásban meghatározott eljárásokat alkalmazta, egyidejűleg az Európai Unió, annak érintett tagállamai, valamint a társult államok esetében is alkalmazandók,
      FIGYELEMBE VÉVE annak szükségességét, hogy biztosítani kell a schengeni vívmányok új jogi aktusainak vagy intézkedéseinek alkalmazását és egységes végrehajtását, amely megkívánja a társult államoknak a Bizottságot végrehajtási hatásköreinek gyakorlásában segítő bizottságok munkájában való részvételétolyan esetekben, amikor a schengeni vívmányok fejlesztését megvalósító jogi aktusokra vagy intézkedésekre vonatkozó határozatok születnek,
      MIVEL a társulási megállapodások nem tartalmaznak részletes szabályokat a társult államoknak a Bizottságot végrehajtási hatáskörei gyakorlásában segítő bizottságok munkájában való részvételére vonatkozóan olyan esetekben, amikor a schengeni vívmányok fejlesztését megvalósító jogi aktusokra vagy intézkedésekre vonatkozó határozatok születnek,
      MIVEL az Izlandi Köztársaságnak, a Norvég Királyságnak és a Liechtensteini Hercegségnek a Bizottságot a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelvben (1) meghatározott végrehajtási hatáskörei gyakorlásában segítő bizottságban való részvételéről az Európai Gazdasági Térségről szóló megállapodás rendelkezik, míg a Svájci Államszövetség említett bizottságban való részvételéről a Svájccal kötött társulási megállapodáshoz csatolt levélváltás rendelkezik,
      A KÖVETKEZŐKBEN ÁLLAPODTAK MEG:
      1. cikk
      E megállapodás a schengeni vívmányokat módosító, illetve az e vívmányokra építő jogi aktusokra és intézkedésekre vonatkozik, amelyeket a Bizottság a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlása során fogad el.
      2. cikk
      1.   A társult államok megfigyelőként társulnak az e megállapodás mellékletében említett, a Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok (a továbbiakban: schengeni komitológiai bizottságok) munkájához.
      2.   Amikor a schengeni vívmányokat módosító vagy az e vívmányokra építő új jogi aktus a Bizottságot végrehajtási hatásköreinek gyakorlásában segítő új bizottságot hoz létre, a társult államok a bizottságot létrehozó jogi aktus hatálybalépésének napjától társulnak az említett bizottság munkájához.
      3.   A Bizottság a schengeni komitológiai bizottságok jegyzékét rendszeresen frissíti és közzéteszi az Európai Unió Hivatalos Lapjában.
      3. cikk
      1.   A társult államok képviselői az e cikkben ismertetettek szerint társulnak a schengeni komitológiai bizottságok munkájához.
      2.   A társult államok a schengeni komitológiai bizottságban lehetőséget kapnak arra, hogy:

                  —

                  olyan problémákat ismertessenek, amelyeket a schengeni vívmányok végrehajtását, alkalmazását vagy fejlesztését érintő adott jogi aktus vagy intézkedés tekintetében tapasztalnak, vagy reagálhassanak a többi küldöttség által tapasztalt problémákra,

                  —

                  kifejthessék véleményüket az általuk aggályosnak tartott rendelkezések megfogalmazása vagy alakulása, illetőleg végrehajtása tekintetében felmerülő bármely kérdés kapcsán.

            3.   A társult államoknak jogában áll javaslatokat tenni a schengeni komitológiai bizottságokban. Megvitatásuk után e javaslatokat a Bizottság javaslattétel vagy kezdeményezés céljából fontolóra veheti.
      4.   A társult államok nem vesznek részt a schengeni komitológiai bizottságok szavazásában, valamint visszavonulnak, amikor a bizottság szavazni kíván.
      5.   Amikor a schengeni komitológiai bizottságot összehívják, a társult államok az Európai Unió tagállamaival egyidejűleg megkapják a napirendet, azon intézkedések tervezeteit, amelyek kapcsán véleményüket kérik, és valamennyi egyéb vonatkozó munkadokumentumot.
      6.   A schengeni komitológiai bizottságok dokumentumaihoz való nyilvános hozzáférésre vonatkozó elveknek és feltételek megegyeznek a Bizottság dokumentumaihoz való hozzáférésre vonatkozó elvekkel és feltételekkel (2).
      7.   E megállapodás alkalmazásában, valamint a schengeni komitológiai bizottságok eljárási szabályainak meghatározása során hivatkozni kell e cikkre.
      4. cikk
      Amikor a Bizottság a schengeni vívmányokat módosító, illetve az e vívmányokra építő javaslatokat dolgoz ki, nem hivatalosan ugyanolyan módon kéri fel a javaslatok kidolgozásával kapcsolatos tanácsadásra a társult államok szakértőit, mint az Európai Unió tagállamainak (a továbbiakban: a tagállamok) szakértőit.
      5. cikk
      1.   A schengeni vívmányok fejlesztését megvalósító új jogi aktusok és intézkedések elfogadásának jogát az Európai Unió hatáskörrel rendelkező intézményei részére kell fenntartani (3).
      A (3) bekezdésre figyelemmel

                  —

                  ezek a jogi aktusok és intézkedések az Európai Unió és érintett tagállamai, valamint a társult államok vonatkozásában egyidejűleg lépnek hatályba, kivéve ha e jogi aktusok vagy intézkedések kifejezetten ettől eltérően rendelkeznek,

                  —

                  ezen jogi aktusoknak és intézkedéseknek az egyes társult államok általi elfogadása jogokat és kötelezettségeket keletkeztet egyrészről az adott társult állam, másrészről az Európai Unió és azon tagállamai között, amelyekre nézve ezek a jogi aktusok és intézkedések kötelezők.

            2.   A társult államokat értesíteni kell az (1) bekezdésben említett olyan jogi aktusok és intézkedések elfogadásáról, amelyekre az e megállapodásban meghatározott eljárásokat alkalmazták.
      Az (1) bekezdésben említett jogi aktusok és intézkedések elfogadásáról a Bizottság Főtitkársága e cikkre hivatkozva értesíti a társult államokat, amennyiben e jogi aktusok és intézkedések elfogadásáról értesítik tagállamokat.
      Amennyiben a Bizottság Főtitkársága az (1) bekezdésben említett jogi aktusok és intézkedések elfogadásáról nem értesíti a tagállamokat, úgy e jogi aktusok és intézkedések elfogadásáról Bizottságnak az érintett jogi aktusok és intézkedések elfogadásáért felelős főigazgatósága értesíti a társult államokat e cikkre hivatkozva.
      3.   Az egyes társult államok függetlenül határoznak arról, hogy elfogadják-e az (1) bekezdésben említett jogi aktusok és intézkedések tartalmát, továbbá hogy végrehajtják-e őket saját belső jogrendjükben. Ezekről a határozatokról az érintett jogi aktusokról vagy intézkedésekről szóló bizottsági értesítést követő harminc napon belül értesítik a Bizottságot.
      Az (1) bekezdésben említett jogi aktusok és intézkedések társult államok általi elfogadása, valamint elfogadásuk elmaradásának következményei tekintetében a következő rendelkezéseket kell alkalmazni:

                  —

                  Izland és Norvégia – az Izlanddal és Norvégiával kötött társulási megállapodás 8. cikke,

                  —

                  Svájc – a Svájccal kötött társulási megállapodás 7. cikke,

                  —

                  Liechtenstein – a Liechtensteinnel kötött társulási jegyzőkönyv 5. cikke.

            6. cikk
      1.   Ami az e megállapodás végrehajtásával kapcsolatos adminisztratív költségeket illeti, a társult államok bruttó hazai terméküknek az összes részt vevő állam bruttó hazai termékéhez viszonyított százalékával összhangban, évente 500 000 EUR összeggel hozzájárulnak az Európai Unió általános költségvetéséhez, azzal, hogy ez az összeg az Európai Unió inflációs rátájának megfelelően évente kiigazításra kerül.
      Ezen 500 000 EUR összeget levélváltás formájában kell kiigazítani, amennyiben a társult államok részvételével működő schengeni komitológiai bizottságok számának alakulása, illetve az ülések gyakorisága úgy kívánja.
      2.   A schengeni komitológiai bizottságok ülésein részt vevő képviselők utazási költségei nem kerülnek megtérítésre.
      7. cikk
      1.   E megállapodás letéteményese az Európai Unió Tanácsának főtitkára.
      2.   Az Európai Unió és a társult államok saját eljárásuknak megfelelően jóváhagyják e megállapodást.
      3.   E megállapodás hatálybalépéséhez az Európai Unió és legalább egy társult állam jóváhagyása szükséges.
      4.   E megállapodás az Európai Unió és az érintett társult állam között a vonatkozó jóváhagyási vagy ratifikációs okmány letéteményesnél történő letételét követő második hónap első napján lép hatályba.
      5.   Liechtenstein tekintetében e megállapodás csak akkor lép hatályba, amikor a Liechtensteinnel kötött társulási jegyzőkönyv hatályba lépett.
      8. cikk
      1.   Norvégia, illetve Izland tekintetében e megállapodás akkor szűnik meg, amikor az Izlanddal, illetve Norvégiával kötött társulási megállapodás megszűnik.
      2.   Svájc tekintetében e megállapodás akkor szűnik meg, amikor a Svájccal kötött társulási megállapodás megszűnik.
      3.   Liechtenstein tekintetében e megállapodás akkor szűnik meg, amikor a Liechtensteinnel kötött társulási jegyzőkönyv megszűnik.
      4.   A megszűnésről értesíteni kell a letéteményest.
      9. cikk
      E megállapodás és az együttes nyilatkozat egyetlen eredeti példányban, angol, bolgár, cseh, észt, dán, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, izlandi és norvég nyelven készült, amely szövegek mindegyike egyaránt hiteles.

         Съставено в Брюксел на двадесет и втори септември две хиляди и единадесета година.
         Hecho en Bruselas, el veintidós de septiembre de dos mil once.
         V Bruselu dne dvacátého druhého září dva tisíce jedenáct.
         Udfærdiget i Bruxelles den toogtyvende september to tusind og elleve.
         Geschehen zu Brüssel am zweiundzwanzigsten September zweitausendelf.
         Kahe tuhande üheteistkümnenda aasta septembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
         Done at Brussels on the twenty-second day of September in the year two thousand and eleven.
         Fait à Bruxelles, le vingt-deux septembre deux mille onze.
         Fatto a Bruxelles, addì ventidue settembre duemilaundici.
         Briselē, divi tūkstoši vienpadsmitā gada divdesmit otrajā septembrī.
         Priimta du tūkstančiai vienuoliktų metų rugsėjo dvidešimt antrą dieną Briuselyje.
         Kelt Brüsszelben, a kétezer-tizenegyedik év szeptember huszonkettedik napján.
         Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
         Gedaan te Brussel, de tweeëntwintigste september tweeduizend elf.
         Sporządzono w Brukseli dnia dwudziestego drugiego września roku dwa tysiące jedenastego.
         Feito em Bruxelas, em vinte e dois de setembro de dois mil e onze.
         Întocmit la Bruxelles la douăzeci și doi septembrie două mii unsprezece.
         V Bruseli dňa dvadsiateho druhého septembra dvetisícjedenásť.
         V Bruslju, dne dvaindvajsetega septembra leta dva tisoč enajst.
         Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
         Som skedde i Bryssel den tjugoandra september tjugohundraelva.
         Gjört í Brussel þann tuttugasta og annan september árið tvö þúsund og ellefu.
         Utferdiget i Brussel den tjueandre september to tusen og elleve.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir hönd lýðveldisins Íslands

            Für das Fürstentum Liechtenstein

            For Kongeriket Norge

            Für die Schweizerische Eidgenossenschaft
            Pour la Confédération suisse
            Per la Confederazione svizzera

         (1)  HL L 281., 1995.11.23., 31. o.

         (2)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).

         (3)  E megállapodás aláírásának idején ezen jogi aktusok vagy intézkedések Bizottság általi elfogadása a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i európai parlamenti és tanácsi 182/2011/EU rendelet (HL L 55., 2011.2.28., 13. o.) vagy a Bizottságra ruházott végrehajtási hatáskörök gyakorlására vonatkozó eljárások megállapításáról szóló, legutóbb a 2006. július 17-i 2006/512/EK határozattal (HL L 200., 2006.7.22., 11. o.) módosított, 1999. június 28-i 1999/468/EK tanácsi határozattal (HL L 184., 1999.7.17., 23. o.) összhangban történik.

         MELLÉKLET
         Jegyzék az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságokról:

                     —

                     a vízumok egységes formátumának meghatározásáról szóló, 1995. május 29-i 1683/95/EK tanácsi rendelettel (1) létrehozott bizottság,

                     —

                     a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2006. december 20-i 1987/2006/EK európai parlamenti és tanácsi rendelettel (2) és a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2007. június 12-i 2007/533/IB tanácsi határozattal (3) létrehozott bizottság; e bizottság segíti továbbá az Európai Bizottságot a következő jogszabályok alkalmazásában is:

                                 —

                                 az Európai Parlament és a Tanács 767/2008/EK rendelete (2008. július 9.) a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről (VIS-rendelet) (4),

                                 —

                                 a Tanács 1104/2008/EK rendelete (2008. október 24.) a Schengeni Információs Rendszerről (SIS1+) a Schengeni Információs Rendszer második generációjára (SIS II) történő átállásról (5),

                                 —

                                 a Tanács 2008/839/IB határozata (2008. október 24.) a Schengeni Információs Rendszerről (SIS1+) a Schengeni Információs Rendszer második generációjára (SIS II) történő átállásról (6),

                     —

                     a Sirene Kézikönyv módosítási eljárásáról szóló, 2004. február 19-i 2004/201/IB tanácsi határozattal (7) és a Sirene Kézikönyv módosítási eljárásáról szóló, 2004. február 19-i 378/2004/EK tanácsi rendelettel (8) létrehozott, az Európai Bizottságot a Sirene Kézikönyv módosításában segítő bizottság,

                     —

                     a tagállamok migrációigazgatási szolgálatai részére egy biztonságos, webalapú információs és koordinációs hálózat létrehozásáról szóló, 2005. március 16-i 2005/267/EK tanácsi határozattal (9) létrehozott bizottság,

                     —

                     a személyek határátlépésére irányadó szabályok közösségi kódexének (Schengeni határ-ellenőrzési kódex) létrehozásáról szóló, 2006. március 15-i 562/2006/EK európai parlamenti és tanácsi rendelettel (10) létrehozott, az Európai Bizottságot a külső határok tekintetében segítő bizottság,

                     —

                     a Szolidaritás és a migrációs áramlások igazgatása általános program keretében a 2007–2013-as időszakra a Külső Határok Alap létrehozásáról szóló, 2007. május 23-i 574/2007/EK európai parlamenti és tanácsi határozattal (11) létrehozott „Szolidaritás és a migrációs áramlások igazgatása” bizottság,

                     —

                     a Közösségi Vízumkódex (vízumkódex) létrehozásáról szóló, 2009. július 13-i 810/2009/EK európai parlamenti és tanácsi rendelettel (12) létrehozott bizottság – a vízumbizottság.

            (1)  HL L 164., 1995.7.14., 1. o.

            (2)  HL L 381., 2006.12.28., 4. o.

            (3)  HL L 205., 2007.8.7., 63. o.

            (4)  HL L 218., 2008.8.13., 60. o.

            (5)  HL L 299., 2008.11.8., 1. o.

            (6)  HL L 299., 2008.11.8., 43. o.

            (7)  HL L 64., 2004.3.2., 45. o.

            (8)  HL L 64., 2004.3.2., 5. o.

            (9)  HL L 83., 2005.4.1., 48. o.

            (10)  HL L 105., 2006.4.13., 1. o.

            (11)  HL L 144., 2007.6.6., 22. o.

            (12)  HL L 243., 2009.9.15., 1. o.

      A SZERZŐDŐ FELEK EGYÜTTES NYILATKOZATA A SCHENGENI VÍVMÁNYOK VÉGREHAJTÁSÁRA, ALKALMAZÁSÁRA ÉS FEJLESZTÉSÉRE IRÁNYULÓ KÜLÖNLEGES TÁRSULÁSRÓL
      A szerződő felek együttesen kijelentik, hogy az Izlandi Köztársaságnak, a Liechtensteini Hercegségnek, a Norvég Királyságnak és a Svájci Államszövetségnek a schengeni vívmányok végrehajtására, alkalmazására és fejlesztésére irányuló különleges társulása nem tekinthető jogi vagy politikai precedensnek az Európai Unió és az említett államok közötti együttműködés egyetlen egyéb területe vonatkozásában sem.


title: 2012/555/EU: Az Európai Parlament határozata ( 2012. május 10. ) az Európai Unió 2010-es pénzügyi évre szóló általános költségvetésének végrehajtására vonatkozó mentesítésről, V. szakasz – Számvevőszék#Az Európai Parlament állásfoglalása ( 2012. május 10. ) az Európai Unió 2010-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, V. szakasz – Számvevőszék

text:
               17.10.2012

               HU

               Az Európai Unió Hivatalos Lapja

               L 286/104

         AZ EURÓPAI PARLAMENT HATÁROZATA
   (2012. május 10.)
   az Európai Unió 2010-es pénzügyi évre szóló általános költségvetésének végrehajtására vonatkozó mentesítésről, V. szakasz – Számvevőszék
   (2012/555/EU)
   AZ EURÓPAI PARLAMENT,

               —

               tekintettel az Európai Unió 2010-es pénzügyi évre szóló általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0260/2011) (2),

               —

               tekintettel a Számvevőszéknek a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4) a 2010-es pénzügyi évről,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0091/2012),

               1.

               mentesítést ad a Számvevőszék főtitkára számára a Számvevőszék 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 326., 2011.11.10., 1. o.

      (4)  HL C 332., 2011.11.14., 134. o.

      (5)  HL L 248., 2002.9.16., 1. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Unió 2010-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, V. szakasz – Számvevőszék
      AZ EURÓPAI PARLAMENT,

                  —

                  tekintettel az Európai Unió 2010-es pénzügyi évre szóló általános költségvetésére (1),

                  —

                  tekintettel az Európai Unió 2010-es pénzügyi évre vonatkozó éves beszámolójára (COM(2011) 473 – C7-0260/2011) (2),

                  —

                  tekintettel a Számvevőszéknek a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

                  —

                  tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),

                  —

                  tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4) a 2010-es pénzügyi évről,

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0091/2012),

                  1.

                  hangsúlyozza, hogy a Számvevőszék pénzügyi kimutatásainak ellenőrzését 2010-ben külső ellenőr végezte; megjegyzi, hogy jelentésében a független pénzügyi ellenőr az alábbi következtetésre jutott: Véleményünk szerint „a pénzügyi kimutatások a 2002. június 25-i 1605/2002/EK, Euratom tanácsi rendeletnek, az ezen tanácsi rendelet végrehajtásának részletes szabályait megállapításáról szóló, 2002. december 23-i 2342/2002/EK, Euratom bizottsági rendeletnek, valamint az Európai Unió számviteli szabályainak megfelelően valós és hű képet adnak az Európai Számvevőszék 2010. december 31-én fennálló pénzügyi helyzetéről, valamint az ezen fordulónappal végződő év pénzforgalmáról” (6);

                  2.

                  megjegyzi azonban, hogy olyan „klasszikus” ellenőrzésről van szó, amely azt vizsgálja, „hogy megfelelően tartják-e nyilván és teszik-e közzé, illetve jogszerűen és szabályszerűen hajtják-e végre a pénzügyi műveleteket, és hogy e műveletek során érvényesülnek-e a gazdaságosság, a hatékonyság és az eredményesség elvei” (a független ellenőri jelentés 1. pontjának harmadik albekezdése); szeretné, ha a jövőbeli ellenőrzések figyelembe vennék a teljesítménymutatókat és a célkitűzéseket;

                  3.

                  sürgeti az elvégzett belső ellenőrzések számával és típusával, valamint a legfontosabb ajánlásokkal és az ajánlások alapján hozott intézkedésekkel kapcsolatos összefoglaló minőségének javítását, továbbá azt, hogy az összefoglaló informatívabb és relevánsabb legyen;

                  4.

                  megállapítja, hogy 2010-ben a Számvevőszék összesen 148 600 000 EUR összegű kötelezettségvállalási előirányzattal rendelkezett (2009-ben 188 000 000 EUR), és hogy ezen előirányzatok végrehajtási aránya 93 % volt (2009-ben 92,1 %); hangsúlyozza, hogy a Számvevőszék költségvetése kizárólag igazgatási jellegű, költségvetésének 80 %-át fordítja az intézményhez kötődő személyekre, 20 %-át pedig ingatlanokra, ingóságokra, berendezésekre és egyéb működési kiadásokra;

                  5.

                  megjegyzi, hogy az 1. cím (Az intézménynél dolgozó személyek) alatti előirányzatok végrehajtási aránya a 2009-es 87,6 %-ról 2011-ben 92,3 %-ra emelkedett, a 2. cím (Épületek, bútorok, berendezések és egyéb működési költségek) előirányzatainak pedig 98 %-át használták fel 2010-ben;

                  6.

                  üdvözli, hogy az átszervezést követően a Számvevőszék 500 000 EUR-val csökkentette éves biztonsági költségeit, miközben hatékonyabb szolgáltatást nyújtottak és jobban ellenőrizték a kockázatokat;

                  7.

                  kéri az Európai Csalás Elleni Hivatalt (OLAF), hogy gyorsítsa fel a 2010-ben a Számvevőszék által az OLAF-nak jelentett állítólagos szabálytalanságokkal kapcsolatos vizsgálatot;

                  8.

                  üdvözli, hogy a Számvevőszék már módosította a tagjaira vonatkozó magatartási kódexet, és hogy az most már rendelkezik arról, hogy a tagok pénzügyi érdekeltségeiről szóló nyilatkozatokat közzé kell tenni az interneten;

                  9.

                  tudomásul veszi, hogy a Számvevőszék 2010-ben 2 éves jelentést, 40 külön éves jelentést (2009-ben 37-et), 14 különjelentést (2009-ben 18-at) és hat véleményt (2009-ben 1-et) tett közzé; nyomatékosan javasolja, hogy a Számvevőszék ésszerű időn belül értékelje a különjelentésekben szereplő következtetéseinek hatásait és végrehajtását, tájékoztatva az eredményekről a Költségvetési Ellenőrző Bizottságot;

                  10.

                  úgy véli, hogy az érdekütközések megelőzése és azonosítása rendkívül fontos az erőforrások hatékony és korrekt felhasználása, valamint az uniós intézményekbe vetett bizalom szempontjából; várakozással tekint az Európai Repülésbiztonsági Ügynökség, az Európai Vegyianyag-ügynökség, az Európai Élelmiszerbiztonsági Hatóság és az Európai Gyógyszerügynökség vonatkozásában az összeférhetetlenségek kezeléséről szóló számvevőszéki különjelentés elé, amely a tervek szerint 2012 június végéig készül el;

                  11.

                  üdvözli a Számvevőszék és a Parlament Költségvetési Ellenőrző Bizottsága közötti szakmai és kölcsönös tiszteleten alapuló együttműködést; ebben az összefüggésben üdvözli, hogy a Parlament kérésére a Számvevőszék lépéseket tett szerepének megerősítésére azért, hogy hatékonyabb és hasznosabb véleményei és jelentései, valamint megbízhatóbb rendszerei és eljárásai révén befolyása kiszélesedhessen és elmélyülhessen, ezáltal erősítve a két intézmény közötti szoros együttműködést;

                  12.

                  üdvözli a Számvevőszék és a Költségvetési Ellenőrző Bizottság között a közös vállalkozások 2010-es pénzügyi évre vonatkozó mentesítésével kapcsolatos eljárás során folytatott jó együttműködést; felkéri a Számvevőszéket, készítsen különjelentést a mentesítésért felelős hatóság számára arról, hogy milyen hozzáadott értéket képvisel a közös vállalkozások létrehozása az uniós kutatási, technológiafejlesztési és demonstrációs programok hatékony végrehajtása szempontjából, és azok mennyire hatékonyak;

                  13.

                  emlékeztet rá, hogy a Számvevőszék ellenőrzési stratégiát fogadott el a 2009–2012-es időszakra, amelyben az alábbi célkitűzéseket határozta meg: 1. az ellenőrzések átfogó hatásainak maximalizálása; és 2. a hatékonyságnak az erőforrások optimális felhasználása révén történő javítása; elégedettséggel állapítja meg, hogy a Számvevőszék 2010-ben az alábbi prioritásokat valósította meg (7):

                              —

                              sikerült elkészíteni az egy évre jutó 12–15 teljesítmény-ellenőrzési jelentést,

                              —

                              új munkatermékeknek tekinthetjük az új Bizottságra váró kockázatokról és kihívásokról írt dokumentumot (1/2010. sz. vélemény), és azt az új rendszert, amelynek révén 2012-től kezdve nyomon fogják követni a Számvevőszék ajánlásainak hasznosulását,

                              —

                              a számvevőszéki döntéshozatal rugalmasabbá tétele érdekében a belső szabályok felülvizsgálatával kamararendszert vezettek be, és erősítették az irányítást,

                              —

                              teljes körű teljesítménymutató-rendszert dolgoztak ki,

                              —

                              egy külső szakértők által is támogatott belső szakértői csoport ajánlásai alapján továbbfejlesztették az uniós költségvetés végrehajtásának éves ellenőrzésére (megbízhatósági nyilatkozat) szolgáló módszereket,

                              —

                              a támogató szolgálatoktól több álláshelyet átcsoportosítottak az ellenőrzési részlegekhez;

                  14.

                  örvendetesnek tartja, hogy az ellenőrzési feladatokat ellátó munkatársak száma 6 %-kal nőtt (8);

                  15.

                  megjegyzi, hogy 2010-ben a Számvevőszék személyzeti állománya 889 tisztviselőből, 48 szerződéses alkalmazottból és 17 kiküldött nemzeti szakértőből állt; 557 tisztviselő dolgozott az ellenőrzési kamaráknál, közülük 123 a tagok kabinetjeinél; kéri, hogy a jövőben az éves tevékenységi jelentés tartalmazzon átfogó táblázatot a Számvevőszék teljes humánerőforrásairól kategóriánként, besorolási fokozatonként, nemenként, a szakképzésben való részvétel és állampolgárság szerinti lebontásban;

                  16.

                  úgy véli, hogy a Számvevőszék tevékenységének további optimalizálása érdekében a Számvevőszék még több tisztviselőjének kellene specializálódnia, és kizárólag ellenőrzési feladatokat ellátnia; reméli, hogy ez az arány a jövőben nőni fog;

                  17.

                  szintén megjegyzi, hogy a Számvevőszéken összesen 376 küldetés zajlott, amelyből 351 a tagállamokban, 25 pedig más kedvezményezetteknél (Franciaország: 52, Németország: 38, Nagy-Britannia: 32, Olaszország: 30; Spanyolország: 26, Hollandia: 23, Svédország: 15, Portugália: 14, Görögország: 13, Dánia: 12; Luxemburg: 11, Magyarország: 10, Lengyelország: 10);

                  18.

                  kéri a Számvevőszéket, hogy jövőbeli munkaprogramjaiba illessze be a korábbi ellenőrzéseinek kellő idő elmúltával történő nyomon követését, hogy értékelni lehessen az előrelépéseket;

                  19.

                  elégedetten veszi tudomásul, hogy a Számvevőszék a kiemelt teljesítménymutatók alkalmazásával méri az erőforrások hatékony és eredményes felhasználását; konstatálja a folyamatos előrelépést; sürgeti azonban, hogy a Számvevőszék növelje tovább az időben elkészült előzetes megállapítások közzétételét (ami lehetővé teszi számára, az ellenőrzött egységekkel egyeztethesse főbb megállapításainak tényszerű pontosságát) (9);

                  20.

                  megjegyzi, hogy a jövőbeli költségvetési rendelet tervezete alapján az ügynökségeknek lehetőségük lesz arra, hogy a Számvevőszékkel történő egyeztetést követően független külső pénzügyi ellenőrt nevezzenek ki, aki azt ellenőrzi, hogy az ügynökség költségvetésének végrehajtása megfelel-e a költségvetési rendelet rendelkezéseinek; megállapítja, hogy véleménye elkészítéséhez a Számvevőszék ezt követően figyelembe venné a külső ellenőr jelentését; megállapítja, hogy a Számvevőszék 2011-ben kísérleti projektet indított az Eurofounddal (Európai Alapítvány az Élet- és Munkakörülmények Javításáért);

                  21.

                  érdeklődéssel követi a kísérleti projektet és eredményét; elismeri, hogy az új eljárás előnyökkel járhat a Számvevőszék munkaterhelésének ésszerűsítése révén; úgy véli azonban, hogy az eredményt elsősorban a minőség, nem pedig az idő- és költségmutatók alapján kell értékelni;

                  22.

                  ösztönzi a Számvevőszéket, hogy 2012 vége előtt készítsen részletes elemzést a Tanács felügyeleti és kontrollrendszereiről a Parlament 2009-es évi mentesítésről szóló állásfoglalásának (10) megfelelően (8. bekezdés);

                  23.

                  érdeklődéssel várja a Számvevőszék által 2012-ben elkészítendő szakértői nyomonkövetési elemzést; megerősíti azon szándékát, hogy saját kezdeményezésű jelentést készítsen, amelyben javaslatokat tesz arra, hogy a Számvevőszék miként javíthatná munkáját; tájékoztatást kér a legutóbbi szakértői értékelés következtetéseinek végrehajtásáról;

                  24.

                  szintén megerősíti azon szándékát, amely szerint javasolni kívánja a számvevőszéki tagjelöltek kinevezésére vonatkozó szabályok felülvizsgálatát annak érdekében, hogy javítsa a Számvevőszék jelenlegi és jövőbeli kihívásokhoz való jobb alkalmazkodásához szükséges feltételeket.

         (1)  HL L 64., 2010.3.12.

         (2)  HL C 332., 2011.11.14., 1. o.

         (3)  HL C 326., 2011.11.10., 1. o.

         (4)  HL C 332., 2011.11.14., 134. o.

         (5)  HL L 248., 2002.9.16., 1. o.

         (6)  HL C 267., 2011.9.9., 3. o.

         (7)  Éves tevékenységi jelentés a 2010. évről, 26. o.

         (8)  Éves tevékenységi jelentés a 2010. évről, 34. o.

         (9)  Éves tevékenységi jelentés a 2010. évről, 30. o.

         (10)  HL L 250., 2011.9.27., 94. o.